1)

lēmuma 1., 2. un 3. pantu aizstāj ar šādiem: “1. pants Priekšmets un darbības joma 1. Ar šo lēmumu Savienības līmenī tiek noteiktas aizsardzības zonas un uzraudzības zonas, kuras dalībvalstīm, kas norādītas šā lēmuma I pielikumā (“attiecīgās dalībvalstis”), jāizveido saskaņā ar Direktīvas 2005/94/EK 16. panta 1. punktu pēc augsti patogēniskās putnu gripas uzliesmojuma vai uzliesmojumiem mājputnu populācijā, kā arī tiek noteikts piemērojamo pasākumu ilgums saskaņā ar Direktīvas 2005/94/EK 29. panta 1. punktu un 31. pantu. 2. Šajā lēmumā ir noteikti konkrēti aizsardzības pasākumi, kuri saistībā ar augsti patogēnisko putnu gripu jāveic dalībvalstīs vai to apgabalos, kas minēti II pielikumā, attiecībā uz: a) mājputnu un diennakti vecu cāļu pārvietošanu minētajās dalībvalstīs vai to apgabalos; b) mājputnu un diennakti vecu cāļu sūtījumu nosūtīšanu no saimniecībām, kuras atrodas minētajās dalībvalstīs vai to apgabalos. Minēto aizsardzības pasākumu ilgums atbilst termiņam, līdz kuram ir spēkā minētajos apgabalos izveidotās aizsardzības zonas un uzraudzības zonas, kas norādītas I pielikumā. 2. pants Apgabali, kas jānorāda I pielikuma A daļā, un tajos piemērojamo pasākumu ilgums Attiecīgās dalībvalstis nodrošina, ka: a) aizsardzības zonās, ko saskaņā ar Direktīvas 2005/94/EK 16. panta 1. punkta a) apakšpunktu izveidojušas to kompetentās iestādes, ir iekļauti vismaz tie apgabali, kuri kā aizsardzības zonas norādīti šā lēmuma I pielikuma A daļā; b) pasākumus, kuri aizsardzības zonās jāpiemēro, kā paredzēts Direktīvas 2005/94/EK 29. panta 1. punktā, turpina piemērot vismaz līdz datumiem, kuri attiecībā uz aizsardzības zonām norādīti šā lēmuma I pielikuma A daļā. 3. pants Apgabali, kas jānorāda I pielikuma B daļā, un tajos piemērojamo pasākumu ilgums Attiecīgās dalībvalstis nodrošina, ka: a) uzraudzības zonās, ko saskaņā ar Direktīvas 2005/94/EK 16. panta 1. punkta b) apakšpunktu izveidojušas to kompetentās iestādes, ir iekļauti vismaz tie apgabali, kuri kā uzraudzības zonas norādīti šā lēmuma I pielikuma B daļā; b) pasākumus, kuri uzraudzības zonās jāpiemēro, kā paredzēts Direktīvas 2005/94/EK 31. pantā, turpina piemērot vismaz līdz datumiem, kuri attiecībā uz uzraudzības zonām norādīti šā lēmuma I pielikuma B daļā. 3.a pants Aizsardzības pasākumi, kas jāpiemēro II pielikumā minētajos apgabalos 1. Dalībvalstis, kas norādītas II pielikumā, aizliedz: a) pārvietot mājputnus un diennakti vecus cāļus no saimniecībām, kuras atrodas II pielikumā minētajos apgabalos, uz citām saimniecībām, kuras atrodas minētajos apgabalos; b) nosūtīt mājputnu un diennakti vecu cāļu sūtījumus no saimniecībām, kuras atrodas II pielikumā minētajos apgabalos; c) pārvietot mājputnus un diennakti vecus cāļus no saimniecībām, kuras atrodas tās pašas dalībvalsts apgabalos, kuri nav minēti II pielikumā, vai no saimniecībām, kuras atrodas citās dalībvalstīs vai trešās valstīs, uz saimniecībām, kuras atrodas II pielikumā minētajos apgabalos. 2. Atkāpjoties no 1. punktā paredzētajiem aizliegumiem, dalībvalstis, kas minētas II pielikumā, pēc riska novērtējuma pozitīva rezultāta un ar noteikumu, ka tiek piemēroti attiecīgi riska mazināšanas un pastiprinātas biodrošības pasākumi ar mērķi nepieļaut augsti patogēniskās putnu gripas vīrusa ievešanu un izplatīšanos, tostarp galamērķa saimniecībā, var atļaut: a) mājputnu un diennakti vecu cāļu pārvietošanu no saimniecībām, kuras atrodas tās pašas dalībvalsts apgabalos, kas nav norādīti I pielikumā, vai no saimniecībām, kuras atrodas citās dalībvalstīs vai trešās valstīs, uz saimniecībām, kuras atrodas I pielikumā noteiktajās uzraudzības zonās, kas izveidotas II pielikumā minētajos apgabalos; b) tādu mājputnu pārvietošanu, kuru izcelsme ir saimniecībā, kas atrodas I pielikumā noteiktajā uzraudzības zonā, kas izveidota II pielikumā minētajos apgabalos, uz saimniecību, kas atrodas tajā pašā uzraudzības zonā, kur nav citu mājputnu, ar noteikumu, ka: i) nosūtīšanas dienā oficiāls veterinārārsts ir veicis mājputnu klīnisko izmeklēšanu izcelsmes saimniecībā; ii) izcelsmes saimniecībā 48 stundu laikā pirms nosūtīšanas mājputniem ir veikti laboratoriskie testi saskaņā ar diagnostikas rokasgrāmatu, un šo testu rezultāti ir labvēlīgi; iii) pēc mājputnu nogādāšanas galamērķa saimniecībā tai piemēro oficiālu uzraudzību; c) tūlītējai nokaušanai paredzētu mājputnu sūtījumu nosūtīšanu no saimniecībām, kuras atrodas II pielikumā minētajos apgabalos, uz norādītu kautuvi attiecīgajās aizsardzības zonās vai attiecīgajās uzraudzības zonās vai ārpus attiecīgajām aizsardzības zonām un ārpus attiecīgajām uzraudzības zonām, ja attiecīgajās aizsardzības zonās un attiecīgajās uzraudzības zonās nav piemērotas kautuves vai ir ierobežota kaušanas jauda, ar noteikumu, ka ir izpildīti Direktīvas 2005/94/EK 23. panta 1. punkta a) līdz h) apakšpunktā un šā panta b) punkta i) un ii) apakšpunktā izklāstītie nosacījumi; d) diennakti vecu cāļu sūtījumu nosūtīšanu no aizsardzības zonām un uzraudzības zonām, kas izveidotas II pielikumā minētajos apgabalos, uz tajā pašā dalībvalstī esošu saimniecību, kura atrodas ārpus II pielikumā minētajiem apgabaliem, saskaņā ar Direktīvas 2005/94/EK 24. pantā un 30. panta c) punkta iii) apakšpunktā paredzētajiem nosacījumiem. 3. Mājputnus un diennakti vecus cāļus, kas minēti 2. punkta b), c) un d) apakšpunktā, transportē tikai attiecīgi transportlīdzekļos, būros, konteineros vai kastēs, kas ir iztīrīti un dezinficēti oficiālā uzraudzībā un saskaņā ar oficiālā veterinārārsta norādījumiem.”;